રાફેલ વરાને અને ગ્રિઝમેનના ગોલની મદદથી ફ્રાન્સે શુક્રવારે રમાયેલી મેચમાં ઉરૂગ્વેને 2-0થી હરાવીને ફિફા વર્લ્ડ કપ ફૂટબોલ 2018ની સેમિફાઇનલમાં પ્રવેશ કરી લીધો હતો. આ સાથે ફ્રાન્સે છઠ્ઠી વખત વર્લ્ડ કપની સેમિફાઇનલમાં પ્રવેશ કર્યો હતો. 1930 અને 1950ની ચેમ્પિયન ટીમ ઉરૂગ્વે છેલ્લે 2010માં સેમિફાઇનલમાં પ્રવેશી હતી. આમ સળંગ બે વર્લ્ડ કપમાં તે ક્વાર્ટર ફાઇનલથી આગળ વધી શકી નથી. બીજી તરફ ફ્રાન્સે છ વખત સેમિફાઇનલમાં પ્રવેશ કર્યો છે જેમાંથી 1998માં તે ચેમ્પિયન બન્યું હતું જ્યારે 2006માં તે રનર્સ અપ રહ્યું હતું..